Lav et referat af nedenstående tekst:

Tekst:
Én dårlig sag er én for mange. Sådan lyder det fra formand for Ældre Sagens Aalborg-afdeling Lasse Breddam i forbindelse med TV2 Nords dækning af, at der er borgere i Aalborg Kommune, der ender med at leve under ganske uhumske forhold på trods af, at de er i tæt kontakt med kommunens hjemmepleje. Men Lasse Breddam understreger i samme åndedrag, at den udlægning skal følges op af et vigtigt ’men’. For Lasse Breddam er sammen med resten af afdelingen af den opfattelse, at Aalborg Kommunes hjemmepleje overordnet set gør et godt stykke arbejde, og derfor ærgrer de sig også over, at endnu en sag om pårørendes kritik af hjemmeplejen forplumrer det billede. - Grundlæggende tror jeg ikke på, at der sidder nogen i systemerne, der ønsker, at det skal være sådan, siger Lasse Breddam om torsdagens historie på TV2 Nord, hvor Elsemarie Lund fortalte, hvordan hun havde oplevet, at en nær ven boede i en uhumsk lejlighed, selvom vedkommende var tilknyttet hjemmepleje. En gang var det så slemt, at han hang fast i lagnet på grund af gammelt, indtørret afføring og urin. - Det ser grimt ud, og jeg bliver ked af det. Men det er også vigtigt at huske nuancerne. Der kan godt være 90.000 gode sager og én dårlig. Så lad os tage fat i den dårlige sag og lære af det og gøre noget ved det, siger Lasse Breddam. Yderligere uddannelse kan være løsningen FOA Nordjylland har allerede erfaret, hvilke udfordringer der er i sagerne om borgere, der enten frabeder sig eksempelvis personlig pleje eller nægter plejepersonalet adgang til boligen. Ofte ender det i en utilfredsstillende situation for både borger og plejepersonale. - De (plejepersonalet, red.) er gået ind i et fag, hvor de gerne vil udøve omsorg for borgerne, så det med at må gå derfra med uforrettet sag, er en belastning i sig selv. Og så er det ofte forbundet med en eller anden form for konflikt, siger faglig sekretær Leif Vestbjerg-Nielsen. FOA ønsker en drøftelse af, hvad plejepersonalet stiller op, hvis en borger ikke vil have hjælp, selvom vedkommende har brug for det. De mener selv, at en del af løsningen være uddannelse og opkvalificering af plejepersonalet, så de bliver endnu bedre i dialogen med borgerne. - Vi skal have fundet ud af, hvordan vi kan hjælpe de her borgere på den bedst mulige måde, og det gør vi ved at samarbejde alle parter, siger Leif Vestbjerg-Nielsen med henvisning til blandt andre pårørende og arbejdsgivere. Se historien som tv-indslag:

Referat:
Der er brug for nuancer i den svære diskussion om pleje af borgere, der ikke ønsker det, lyder det fra Ældre Sagens lokalafdeling i Aalborg.